শুধু তা ই নয় এই পরকীয়ার কারণেই অনেক ক্ষেত্রে ঘটে যাচ্ছে খুনখারাবীর মতো ঘটনাও। সাম্প্রতি সময়ের পত্র-পত্রিকার দিকে তাকালে এর ভয়ানক চিত্র ফুটে ওঠবে। স্বামীর পরকীয়ার নিষ্ঠুর বলি হতে হয়েছে জুরাইনের রাশেদুল কবিরের স্ত্রী রিতা ও তার দুই সন্তানকে। আদাবরে মায়ের পরকীয়ার সম্পর্কের বিশ্রী দৃশ্য দেখে ফেলায় খুন হতে হয়েছে নিষ্পাপ শিশু সামিউলকে। এ ছাড়া প্রায়ই স্বামীর পরকয়ীয়ার সম্পর্ক দেখে ফেলায় স্ত্রী খুন, স্ত্রীর পরকীয়ায় বাঁধা দেয়ায় স্বামী খুন, পরকীয়ার টানে ৩ সন্তানের জননীর পরপরুষের হাত ধরে গৃহত্যাগ। শালীকে নিয়ে দুলাভাই নিরুদ্দেশ, গৃহশিক্ষকের হাত ধরে গৃহকর্ত্রীর পলায়নজাতীয় কত খবর পত্র-পত্রিকার পাতা খুললেই চোখে পড়ে। তাই পরকীয়ার কারণে আমাদের পারিবারিক সম্পর্কের বাঁধনগুলো ক্রমেই ঢিলে হয়ে যাচ্ছে। বাড়ছে নারী নির্যাতন ও এসিড সন্ত্রাসের ঘটনাও।